CELEX: 32020D1700
Language: bg
Date: 2020-11-12 00:00:00
Title: Решение (ОВППС) 2020/1700 на Съвета от 12 ноември 2020 година за изменение на Решение (ОВППС) 2017/2074 относно ограничителни мерки с оглед на положението във Венесуела

13.11.2020   
               
               
                  BG
               
               
                  Официален вестник на Европейския съюз
               
               
                  L 381/24
               
            
         РЕШЕНИЕ (ОВППС) 2020/1700 НА СЪВЕТА
         от 12 ноември 2020 година
         за изменение на Решение (ОВППС) 2017/2074 относно ограничителни мерки с оглед на положението във Венесуела
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 29 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 13 ноември 2017 г. Съветът прие Решение (ОВППС) 2017/2074 (1) относно ограничителни мерки с оглед на положението във Венесуела.
                  
               
                     (2)
                  
                  
                     На 11 ноември 2019 г. Съветът, като взе предвид текущата политическа, икономическа, социална и хуманитарна криза във Венесуела и продължаващите действия, подкопаващи демокрацията, принципите на правовата държава и зачитането на правата на човека, прие Решение (ОВППС) 2019/1893 (2), с което бяха подновени до 14 ноември 2020 г. въведените ограничителни мерки, включително всички вписвания.
                  
               
                     (3)
                  
                  
                     На 21 декември 2019 г. върховният представител на Съюза по въпросите на външните работи и политиката на сигурност („върховният представител“) направи декларация от името на Съюза, в която се посочва, че решението на Върховния съд на Венесуела и непризнатото Учредително събрание да отнеме на четирима членове на Националното събрание полагащия им се по конституция парламентарен имунитет представлява сериозно нарушение на конституционните разпоредби, принципите на правовата държава и демократичния принцип за разделение на властите. В посочената декларация се заявява, че Съюзът ще продължи да следи ситуацията и се посочва неговата готовност да използва наличните си инструменти за утвърждаване на демокрацията, принципите на правовата държава и правата на човека, включително целеви мерки, които не вредят на населението на Венесуела.
                  
               
                     (4)
                  
                  
                     На 9 януари 2020 г. върховният представител направи декларация от името на Съюза, в която се заявява, че неотдавнашните действия срещу единствения демократично избран орган във Венесуела, Националното събрание, и много от неговите членове, включително председателя на Националното събрание, допълнително са ескалирали кризата в страната и че опитите за блокиране на законния изборен процес за управителен съвет на Националното събрание на 5 януари 2020 г. и използването на сила за възпрепятстване на достъпа до Националното събрание на неговия председател и няколко законодатели са напълно неприемливи. В същата декларация се посочва също, че гласуването, довело до т.нар. „избиране“ на Luis Parra, не е легитимно, тъй като не са спазени правните процедури, нито демократичните конституционни принципи, и че членовете на Националното събрание трябва да могат да изпълняват парламентарния си мандат така, както са го получили от гражданите на Венесуела — без сплашване и репресии. Освен това, с оглед на тези сериозни действия и решения, подкопаващи демокрацията, принципите на правовата държава и правата на човека, в посочената декларация се подчертава, че Съюзът е готов да започне работа за прилагането на целенасочени мерки срещу лицата, замесени в нарушаването на тези принципи и права.
                  
               
                     (5)
                  
                  
                     На 4 юни 2020 г. върховният представител направи декларация от името на Съюза във връзка с последните събития във Венесуела, включително решението на Върховния съд на Венесуела от 26 май 2020 г., с което се ратифицира назначаването на Luis Parra за председател на Националното събрание. В посочената декларация се подчертава, че Съюзът счита, че гласуването, довело до т.нар. „избиране“ на Luis Parra, не е законосъобразно, тъй като не е спазена правната процедура, нито демократичните конституционни принципи. Там също се посочва, че последните събития допълнително са задълбочили трайната институционална и политическа криза във Венесуела и са намалили демократичното и конституционното пространство в страната. В посочената декларация отново се изтъква позицията на Съюза, че устойчиво решение на кризата във Венесуела може да бъде постигнато само чрез истински и приобщаващ политически процес и се подчертава, че Съюзът отхвърля всички видове насилие, включително всяко военно или насилствено нахлуване в страната. В този контекст Съюзът отбелязва, че неотдавнашното споразумение между националните фактори относно хуманитарната помощ е положителна стъпка и изтъква, че всички страни трябва да работят заедно и конструктивно за облекчаване на тежките страдания на венесуелския народ, които се утежняват от пандемията от COVID-19.
                  
               
                     (6)
                  
                  
                     На 16 юни 2020 г. върховният председател направи декларация от името на Съюза, в която се подчертава, че свободните и честни парламентарни и президентски избори, при които се зачитат международните стандарти, са от ключово значение за преодоляване на кризата във Венесуела и че наличието на независим и балансиран Изборен съвет (CNE), и на равни условия за участието на политическите партии и кандидатите, е крайъгълен камък за един надежден изборен процес. Освен това ЕС призова правителството и опозицията да започнат съдържателни и приобщаващи преговори относно сформиране на CNE и отмяна на забраните за опозиционните партии.
                  
               
                     (7)
                  
                  
                     На 29 юни 2020 г., с оглед на продължаващото тежко положение във Венесуела, Съветът прие Решение (ОВППС) 2020/898 (3), с което спрямо единадесет лица бяха приложени ограничителни мерки.
                  
               
                     (8)
                  
                  
                     В този контекст, в съответствие с член 13 от Решение (ОВППС) 2017/2074 Съветът преразгледа въведените ограничителни мерки и стигна до заключението, че ограничителните мерки, включително всички вписвания, следва да бъдат удължени до 14 ноември 2021 г. Тези мерки не засягат населението като цяло и могат да бъдат отменени в зависимост от напредъка, постигнат по отношение на възстановяването на демокрацията, принципите на правовата държава и зачитането на правата на човека във Венесуела.
                  
               
                     (9)
                  
                  
                     Отделните вписвания, съдържащи се в приложение I към Решение (ОВППС) 2017/2074, бяха преразгледани, като изложението на мотивите за четиринадесет лица следва да бъде актуализирано, а фамилните имена на всички вписани лица следва да бъдат с главни букви.
                  
               
                     (10)
                  
                  
                     Поради това Решение (ОВППС) 2017/2074 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение (ОВППС) 2017/2074 се изменя, както следва:
            
                        (1)
                     
                     
                        В член 13 първата алинея се заменя със следното:
                        „Настоящото решение се прилага до 14 ноември 2021 година.“;
                     
                  
                        (2)
                     
                     
                        Приложение I се изменя в съответствие с приложението към настоящото решение.
                     
                  
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            
         
         
            Съставено в Брюксел на 12 ноември 2020 година.
            
               
                  За Съвета
               
               
                  Председател
               
               M. ROTH
            
         
         
            (1)  Решение (ОВППС) 2017/2074 на Съвета от 13 ноември 2017 г. относно ограничителни мерки с оглед на положението във Венесуела (ОВ L 295, 14.11.2017 г., стр. 60).
         
            (2)  Решение (ОВППС) 2019/1893 на Съвета от 11 ноември 2019 г. за изменение на Решение (ОВППС) 2017/2074 относно ограничителни мерки с оглед на положението във Венесуела (ОВ L 291, 12.11.2019 г., стр. 42).
         
            (3)  Решение (ОВППС) 2020/898 на Съвета от 29 юни 2020 г. за изменение на Решение (ОВППС) 2017/2074 относно ограничителни мерки с оглед на положението във Венесуела (ОВ L 205I, 29.6.2020 г., стр. 6).
      
      
         
            ПРИЛОЖЕНИЕ
            Приложение I към Решение (ОВППС) 2017/2074 се заменя със следното:
            
               
                  
                     „ПРИЛОЖЕНИЕ I
                     
                        Списък на физическите и юридическите лица, образуванията и органите, посочени в член 6, параграф 1 и член 7, параграф 1
                     
                     
                                  
                              
                              
                                 Име
                              
                              
                                 Идентифицираща информация
                              
                              
                                 Изложение на мотивите
                              
                              
                                 Дата на вписване
                              
                           
                                 1.
                              
                              
                                 Néstor Luis REVEROL TORRES
                              
                              
                                 Дата на раждане: 28 октомври 1964 г.
                                 Пол: мъжки
                              
                              
                                 Министър на вътрешните работи, правосъдието и мира от 2016 г. През април 2019 г. е назначен и за заместник-председател на Службата за благоустройство и обществени услуги и изпълнителен секретар на Генералния щаб по електроснабдяването. Бивш главнокомандващ на Боливарската национална гвардия; повишен във върховен главнокомандващ на Боливарската национална гвардия през август 2020 г. Отговорен за сериозни нарушения на правата на човека, извършени от силите за сигурност под негово командване, включително изтезанията на (политически) затворници и репресиите над демократичната опозиция във Венесуела, включително забрана и потушаване на политическите демонстрации.
                              
                              
                                 22.1.2018 г.
                              
                           
                                 2.
                              
                              
                                 Gustavo Enrique GONZÁLEZ LÓPEZ
                              
                              
                                 Дата на раждане: 2 ноември 1960 г.
                                 Пол: мъжки
                              
                              
                                 Преназначен за ръководител на Боливарската национална разузнавателна служба (SEBIN) на 30 април 2019 г. Бивш съветник по въпросите на сигурността и разузнаването за президентския кабинет от 8 януари 2019 г. до 30 април 2019 г. и ръководител на SEBIN до октомври 2018 г. В качеството си на ръководител на SEBIN е отговорен за тежки нарушения на правата на човека (включително произволно задържане, нечовешко и унизително отношение и мъчения) и репресиите срещу гражданското общество и демократичната опозиция във Венесуела.
                              
                              
                                 22.1.2018 г.
                              
                           
                                 3.
                              
                              
                                 Tibisay LUCENA RAMÍREZ
                              
                              
                                 Дата на раждане: 26 април 1959 г.
                                 Пол: женски
                              
                              
                                 Председател на Националния избирателен съвет (Consejo Nacional Electoral или CNE) от април 2006 г. до юни 2020 г. Предприема действия и политики, които подкопават демокрацията и принципите на правовата държава във Венесуела, включително като не прави необходимото за това CNE да остане безпристрастна и независима институция в съответствие с Конституцията на Венесуела, като по този начин улеснява създаването на Учредителното събрание и преизбирането на Николас Мадуро през май 2018 г. чрез президентски избори, които не са нито свободни, нито честни.
                              
                              
                                 22.1.2018 г.
                              
                           
                                 4.
                              
                              
                                 Antonio José BENAVIDES TORRES
                              
                              
                                 Дата на раждане: 13 юни 1961 г.
                                 Пол: мъжки
                              
                              
                                 Началник управление на столична област (Distrito Capital) до януари 2018 г. Главнокомандващ на Боливарската национална гвардия до 21 юни 2017 г. Замесен в репресиите срещу гражданското общество и демократичната опозиция във Венесуела и отговорен за тежки нарушения на правата на човека, извършени от Боливарската национална гвардия под негово командване. Неговите действия и политики като главнокомандващ на Боливарската национална гвардия, включително водещата роля на Боливарската национална гвардия по отношение на полицейския контрол при граждански демонстрации, както и публично защитаваната позиция, че военните съдилища следва да са компетентни спрямо цивилни лица, подкопават принципите на правовата държава във Венесуела.
                              
                              
                                 22.1.2018 г.
                              
                           
                                 5.
                              
                              
                                 Maikel José MORENO PÉREZ
                              
                              
                                 Дата на раждане: 12 декември 1965 г.
                                 Пол: мъжки
                              
                              
                                 Председател и бивш заместник-председател на Върховния съд на Венесуела (Tribunal Supremo de Justicia). При изпълнението на тези функции подкрепя и улеснява действията и политиките на правителството, подкопаващи демокрацията и принципите на правовата държава във Венесуела, и носи отговорност за действия и изявления, довели до присвояването на правомощията на Народното събрание, включително назначаването на Националния избирателен съвет (CNE) през юни 2020 г. и прекратяването на дейността и замяната на управителните съвети на три опозиционни партии през юни и юли 2020 г.
                              
                              
                                 22.1.2018 г.
                              
                           
                                 6.
                              
                              
                                 Tarek William SAAB HALABI
                              
                              
                                 Дата на раждане: 10 септември 1963 г.
                                 Място на раждане: El Tigre, Anzoátegui state, Венесуела
                                 Пол: мъжки
                              
                              
                                 Главен прокурор на Венесуела, назначен от Учредителното събрание. При изпълнение на тази и предишни функции, като омбудсман и председател на Републиканския етичен съвет, подкопава демокрацията и принципите на правовата държава във Венесуела чрез публично подпомагане на действия срещу противници на правителството и изземване на компетентността на Националното събрание.
                              
                              
                                 22.1.2018 г.
                              
                           
                                 7.
                              
                              
                                 Diosdado CABELLO RONDÓN
                              
                              
                                 Дата на раждане: 15 април 1963 г.
                                 Пол: мъжки
                              
                              
                                 Председател на Учредителното събрание и първи заместник-председател на Обединената социалистическа партия на Венесуела (PSUV). Участва в подкопаването на демокрацията и принципите на правовата държава във Венесуела, включително чрез използване на медиите за публични атаки и заплахи срещу политическата опозиция, други медии и гражданското общество.
                              
                              
                                 22.1.2018 г.
                              
                           
                                 8.
                              
                              
                                 Tareck Zaidan EL-AISSAMI MADDAH
                              
                              
                                 Дата на раждане: 12 ноември 1974 г.
                                 Пол: мъжки
                              
                              
                                 Вицепрезидент по въпросите на икономиката и министър на Народната власт за петрола, както и на националната промишленост и производство. Като бивш вицепрезидент на Венесуела с надзор върху управлението на Боливарската национална разузнавателна служба (SEBIN) El-Aissami носи отговорност за тежките нарушения на правата на човека, извършени от организацията, включително произволни арести, политически мотивирани разследвания, нечовешко и унизително отношение и изтезания. Той е отговорен и за подпомагането и провеждането на политики и дейности, които подкопават демокрацията и принципите на правовата държава, включително забраната за публични демонстрации, както и за оглавяването на сформираното от президента Мадуро „командване срещу преврата“, насочено срещу гражданското общество и демократичната опозиция.
                              
                              
                                 25.6.2018 г.
                              
                           
                                 9.
                              
                              
                                 Sergio José RIVERO MARCANO
                              
                              
                                 Дата на раждане: 8 ноември 1964 г.
                                 Пол: мъжки
                              
                              
                                 Генерален инспектор на Боливарските национални въоръжени сили (FANB), главнокомандващ на Боливарската национална гвардия до 16 януари 2018 г. Участва в репресиите срещу гражданското общество и демократичната опозиция във Венесуела и е отговорен за тежки нарушения на правата на човека, извършени от Боливарската национална гвардия под негово командване, включително прекомерното използване на сила и произволното задържане и тормоз на членове на гражданското общество и опозицията. Неговите действия и политики като главнокомандващ на Боливарската национална гвардия, включително нападенията на гвардията срещу членове на демократично избраното Национално събрание и сплашването на журналисти, съобщаващи за манипулирането на изборите за нелегитимното Учредително събрание, подкопават демокрацията и принципите на правовата държава във Венесуела.
                              
                              
                                 25.6.2018 г.
                              
                           
                                 10.
                              
                              
                                 Jesús Rafael SUÁREZ CHOURIO
                              
                              
                                 Дата на раждане: 19 юли 1962 г.
                                 Пол: мъжки
                              
                              
                                 Върховен главнокомандващ на Боливарската национална армия на Венесуела. Бивш началник на Генералния щаб към върховния главнокомандващ, бивш главнокомандващ на Боливарската национална армия на Венесуела и бивш командващ на централния стратегически регион на интегрална отбрана на Венесуела (REDI Central). Отговорен за сериозни нарушения на правата на човека от силите под негово командване по време на службата му като главнокомандващ на Боливарската национална армия на Венесуела, включително прекомерното използване на сила и малтретирането на задържани лица. Действията му са насочени срещу демократичната опозиция и подкрепя използването на военни съдилища за водене на процеси срещу цивилни протестиращи.
                              
                              
                                 25.6.2018 г.
                              
                           
                                 11.
                              
                              
                                 Iván HERNÁNDEZ DALA
                              
                              
                                 Дата на раждане: 18 май 1966 г.
                                 Пол: мъжки
                              
                              
                                 Ръководител на генерална дирекция „Военно контраразузнаване“ (DGCIM) от януари 2014 г. и ръководител на президентската охрана от септември 2015 г. Като ръководител на DGCIM Iván Hernández Dala е отговорен за тежките нарушения на правата на човека и репресиите срещу гражданското общество и демократичната опозиция, извършени от членове на DGCIM под негово командване, включително прекомерното използването на сила и малтретирането на задържани лица.
                              
                              
                                 25.6.2018 г.
                              
                           
                                 12.
                              
                              
                                 Delcy Eloina RODRÍGUEZ GÓMEZ
                              
                              
                                 Дата на раждане: 18 май 1969 г.
                                 Пол: женски
                              
                              
                                 Вицепрезидент на Венесуела, бивш председател на нелегитимното Учредително събрание и бивш член на президентската комисия за сформиране на нелегитимното Национално учредително събрание. Действията ѝ в президентската комисия и след това като председател на нелегитимното Учредително събрание подкопават демокрацията и принципите на правовата държава във Венесуела, включително присвояването на правомощията на Националното събрание и използването им за нанасяне на удари на опозицията и възпрепятстване на участието на опозицията в политическия процес.
                              
                              
                                 25.6.2018 г.
                              
                           
                                 13.
                              
                              
                                 Elías José JAUA MILANO
                              
                              
                                 Дата на раждане: 16 декември 1969 г.
                                 Пол: мъжки
                              
                              
                                 Бивш министър на Народната власт за образованието. Бивш председател на президентската комисия за нелегитимното Национално учредително събрание. Отговорен за подкопаването на демокрацията и принципите на правовата държава във Венесуела посредством водещата си роля в съставянето на нелегитимното Учредително събрание.
                              
                              
                                 25.6.2018 г.
                              
                           
                                 14.
                              
                              
                                 Sandra OBLITAS RUZZA
                              
                              
                                 Дата на раждане: 7 юни 1969 г.
                                 Пол: женски
                              
                              
                                 Ректор на Universidad Bolivariana de Venezuela. Бивш заместник-председател на Националния избирателен съвет (CNE) и бивш председател на Комисията по изборния и гражданския регистър. Отговорна за дейностите на CNE, които подкопават демокрацията във Венесуела, включително улесняването на сформирането на нелегитимното Учредително събрание и манипулирането на изборния процес.
                              
                              
                                 25.6.2018 г.
                              
                           
                                 15.
                              
                              
                                 Freddy Alirio BERNAL ROSALES
                              
                              
                                 Дата на раждане: 16 юни 1962 г.
                                 Място на раждане: San Cristóbal, щат Тачира, Венесуела
                                 Пол: мъжки
                              
                              
                                 Ръководител на Националния контролен център на Местните комитети за снабдяване и производство (CLAP) и покровител на щата Тачира. Също така главен комисар на Боливарската национална разузнавателна служба (SEBIN). Като ръководител на CLAP и покровител на щата Тачира може да иска намесата на Специалните сили (FAES) и да влияе при избора на съдии и прокурори. Отговорен за подкопаването на демокрацията чрез манипулиране на разпределянето на дажбите по програмата CLAP сред избирателите. Освен това, като главен комисар на SEBIN, той е отговорен за действията на службата, сред които сериозни нарушения на правата на човека като произволно задържане.
                              
                              
                                 25.6.2018 г.
                              
                           
                                 16.
                              
                              
                                 Katherine Nayarith HARRINGTON PADRÓN
                              
                              
                                 Дата на раждане: 5 декември 1971 г.
                                 Пол: женски
                              
                              
                                 Заместник главен прокурор (превежда се и като заместник-министър на правосъдието) от юли 2017 г. до октомври 2018 г. Назначена за заместник главен прокурор от Върховния съд, а не от Народното събрание, в нарушение на Конституцията. Отговорна за подкопаването на демокрацията и принципите на правовата държава във Венесуела, включително чрез започването на политически мотивирани наказателни преследвания и липсата на действия за разследване на твърденията за нарушения на правата на човека от режима на Мадуро.
                              
                              
                                 25.6.2018 г.
                              
                           
                                 17.
                              
                              
                                 Socorro Elizabeth HERNÁNDEZ HERNÁNDEZ
                              
                              
                                 Дата на раждане: 11 март 1952 г.
                                 Пол: женски
                              
                              
                                 Член (ректор) на Националния избирателен съвет (CNE) до 12 юни 2020 г. и член на Националната избирателна комисия (JNE). Отговорна за дейностите на CNE, които подкопават демокрацията във Венесуела, включително улесняване на сформирането на нелегитимното Учредително събрание и манипулиране на изборния процес във връзка с отменените президентски избори през 2016 г., отлагане на изборите за губернатори през 2016 г. и преместване на избирателните секции в кратък срок преди изборите за губернатори през 2017 г.
                              
                              
                                 25.6.2018 г.
                              
                           
                                 18.
                              
                              
                                 Xavier Antonio MORENO REYES
                              
                              
                                 Пол: мъжки
                              
                              
                                 Генерален секретар на Националния избирателен съвет (CNE) от 2009 г. до юни 2020 г. При изпълнение на тази функция е отговорен за одобряването на решенията на CNE, които подкопават демокрацията във Венесуела, включително улесняването на сформирането на нелегитимното Учредително събрание и манипулирането на изборния процес.
                              
                              
                                 25.6.2018 г.
                              
                           
                                 19.
                              
                              
                                 Néstor Neptali BLANCO HURTADO
                              
                              
                                 Дата на раждане: 26 септември 1982 г.
                                 Номер на личната карта: V‐15222057
                                 Пол: мъжки
                              
                              
                                 Майор в Боливарската национална гвардия (GNB), работи заедно със служители в генерална дирекция „Военно контраразузнаване“ (Dirección General de Contrainteligencia Militar— DGCIM) поне от декември 2017 г. Отговорен за сериозни нарушения на правата на човека, включително изтезания, прекомерно използване на сила и малтретиране на задържани лица в центрове на DGCIM.
                              
                              
                                 27.9.2019 г.
                              
                           
                                 20.
                              
                              
                                 Rafael Ramón BLANCO MARRERO
                              
                              
                                 Дата на раждане: 28 февруари 1968 г.
                                 Номер на личната карта: V-6250588
                                 Пол: мъжки
                              
                              
                                 Заместник-директор на генерална дирекция „Военно контраразузнаване“ (Dirección General de Contrainteligencia Militar— DGCIM) поне от декември 2018 г. и дивизионен генерал от Боливарската национална армия на Венесуела от 5 юли 2019 г. Отговорен за тежки нарушения на правата на човека, включително изтезания, прекомерното използване на сила и малтретиране на задържани лица в центрове на DGCIM, извършени от служители на DGCIM под негово командване. Свързан със смъртта на капитан Acosta.
                              
                              
                                 27.9.2019 г.
                              
                           
                                 21.
                              
                              
                                 Carlos Alberto CALDERÓN CHIRINOS
                              
                              
                                 Номер на личната карта: V‐10352300
                                 Пол: мъжки
                              
                              
                                 Старши служител (посочван като комисар, директор и генерален директор) в Боливарската национална разузнавателна служба (SEBIN). Отговорен за сериозни нарушения на правата на човека, включително изтезания, прекомерно използване на сила и малтретиране на задържани лица в центрове на SEBIN. По-специално участва във и отговаря за изтезания и жестоко, нечовешко и унизително отношение към задържани лица в El Helicoide, затвор на SEBIN.
                              
                              
                                 27.9.2019 г.
                              
                           
                                 22.
                              
                              
                                 Alexis Enrique ESCALONA MARRERO
                              
                              
                                 Дата на раждане: 12 октомври 1962 г.
                                 Пол: мъжки
                              
                              
                                 Ръководител на Националната служба за борба срещу организираната престъпност и финансирането на тероризма (ONDOFT) от януари 2018 г. до май 2019 г. Национален командир на Националното командване за борба срещу изнудването и отвличането (Comando Nacional Antiextorsión y Secuestro— CONAS) между 2014 и 2017 г. Отговорен за тежки нарушения на правата на човека, включително изтезания, прекомерното използване на сила и малтретиране на задържани лица от членове на SEBIN под негово командване. Отговорен и за репресии срещу гражданското общество от членове на CONAS под негово командване.
                              
                              
                                 27.9.2019 г.
                              
                           
                                 23.
                              
                              
                                 Rafael Antonio FRANCO QUINTERO
                              
                              
                                 Дата на раждане: 14 октомври 1973 г.
                                 Номер на личната карта: V-11311672
                                 Пол: мъжки
                              
                              
                                 Агент в Боливарската национална разузнавателна служба (SEBIN). Ръководител на отдел „Сигурност“ на международното летище Maiquetía Ръководител на разследванията в генерална дирекция „Военно контраразузнаване“ (Dirección General de Contrainteligencia Militar— DGCIM) между поне 2017 г. и декември 2018 г. Отговорен за тежки нарушения на правата на човека, включително изтезания, прекомерното използване на сила и малтретиране на задържани лица в центрове на DGCIM от членове на DGCIM под негово командване. Отговорен и за репресии срещу гражданското общество и демократичната опозиция от членове на DGCIM под негово командване. Свързан със смъртта на капитан Acosta.
                              
                              
                                 27.9.2019 г.
                              
                           
                                 24.
                              
                              
                                 Alexander Enrique GRANKO ARTEAGA
                              
                              
                                 Дата на раждане: 25 март 1981 г.
                                 Номер на личната карта: V-14970215
                                 Пол: мъжки
                              
                              
                                 Ръководител (директор) на отдел „Специални въпроси“ (DAE) на генерална дирекция „Военно контраразузнаване“ (Dirección General de Contrainteligencia Militar— DGCIM). Повишен в чин подполковник от Боливарската национална гвардия на 1 юли 2020 г. Отговорен за тежки нарушения на правата на човека, включително изтезания, прекомерното използване на сила, водеща до смърт и нараняване, както и малтретиране на задържани лица в центрове на DGCIM, извършени от него и от служители под негово командване. Отговорен и за репресии срещу гражданското общество от членове на DGCIM под негово командване и пряко замесен в тези репресии. Свързан със смъртта на капитан Acosta.
                              
                              
                                 27.9.2019 г.
                              
                           
                                 25.
                              
                              
                                 Hannover Esteban GUERRERO MIJARES
                              
                              
                                 Дата на раждане: 14 януари 1971 г.
                                 Пол: мъжки
                              
                              
                                 Ръководител на разследванията в генерална дирекция „Военно контраразузнаване“ (Dirección General de Contrainteligencia Militar— DGCIM) поне от април 2019 г. до август 2019 г. В качеството си на ръководител на разследванията надзирава център на DGCIM в Boleita. Отговорен за тежки нарушения на правата на човека, включително изтезания, прекомерното използване на сила и малтретиране на задържани лица, извършени от него и от служители под негово командване, най-вече в Boleita. Свързан със смъртта на капитан Acosta.
                              
                              
                                 27.9.2019 г.
                              
                           
                                 26.
                              
                              
                                 José Adelino ORNELAS FERREIRA
                                 Псевдоним: José Adelino ORNELLA FERREIRA/José Adelino ORNELLAS FERREIRA
                              
                              
                                 Дата на раждане: 14 декември 1964 г.
                                 Място на раждане: Caracas, Distrito Capital, Венесуела
                                 Номер на личната карта: V-7087964
                                 Пол: мъжки
                              
                              
                                 Генерален секретар на Националния съвет по отбрана от 26 юли 2019 г. и началник на Генералния щаб към върховния главнокомандващ от септември 2020 г. Бивш командващ на столичния стратегически регион на интегрална отбрана (REDI Capital), бивш началник на щаба и бивш заместник-командир на оперативното и стратегическото командване на Боливарските национални въоръжени сили на Венесуела (CEOFANB). На тези длъжности подкрепя и улеснява действията и политиките на правителството на Венесуела, които подкопават демокрацията и принципите на правовата държава във Венесуела. Отговорен за сериозни нарушения на правата на човека и за репресиите срещу гражданското общество и демократичната опозиция във Венесуела, включително възпрепятстване на предоставянето на хуманитарна помощ и прекомерното използване на сила от служители на Боливарските национални въоръжени сили (FANB) и чрез техни подчинени подразделения под негово командване, включително стратегическия регион на интегрална отбрана (REDI), оперативната зона за интегрална отбрана (ZODI) и Боливарската национална гвардия.
                              
                              
                                 29.6.2020 г.
                              
                           
                                 27.
                              
                              
                                 Gladys del Valle REQUENA
                              
                              
                                 Дата на раждане: 9 ноември 1952 г.
                                 Място на раждане: Puerto Santo, Sucre, Венесуела
                                 Номер на личната карта: V-4114842
                                 Пол: женски
                              
                              
                                 Член, а от 26 октомври 2018 г. – втори заместник-председател на непризнатото Национално учредително събрание (ANC). Чрез водещата си роля в непризнатото ANC подкопава демокрацията и принципите на правовата държава във Венесуела, включително като подписва декрета за отнемане на парламентарния имунитет на председателя на Националното събрание на Венесуела Хуан Гуайдо.
                              
                              
                                 29.6.2020 г.
                              
                           
                                 28.
                              
                              
                                 Tania Valentina DÍAZ GONZÁLEZ
                              
                              
                                 Дата на раждане: 18 юни 1963 г.
                                 Място на раждане: Caracas, Distrito Capital, Венесуела
                                 Номер на личната карта: V-6432672
                                 Пол: женски
                              
                              
                                 Член, а от 4 януари 2018 г. – първи заместник-председател на непризнатото Национално учредително събрание (ANC). Чрез водещата си роля в непризнатото ANC подкопава демокрацията и принципите на правовата държава във Венесуела, включително като подписва декрета за отнемане на парламентарния имунитет на председателя на Националното събрание на Венесуела Хуан Гуайдо.
                              
                              
                                 29.6.2020 г.
                              
                           
                                 29.
                              
                              
                                 Elvis Eduardo HIDROBO AMOROSO
                              
                              
                                 Дата на раждане: 4 август 1963 г.
                                 Място на раждане: Caracas, Distrito Capital, Венесуела
                                 Номер на личната карта: V-7659695
                                 Пол: мъжки
                              
                              
                                 Главен финансов контрольор от 23 октомври 2018 г. и бивш първи и втори заместник-председател на непризнатото Национално учредително събрание (ANC). Действията му подкопават демокрацията и принципите на правовата държава във Венесуела, включително чрез ръководенето на непризнатото ANC, подписването на „закона срещу омразата“, оправдаването на отстраняването на законно избран губернатор от опозицията и забраната за Хуан Гуайдо да се кандидатира за каквато и да е публична длъжност.
                              
                              
                                 29.6.2020 г.
                              
                           
                                 30.
                              
                              
                                 Juan José MENDOZA JOVER
                              
                              
                                 Дата на раждане: 11 март 1969 г.
                                 Място на раждане: Trujillo, Венесуела
                                 Адрес: Arnoldo Gabaldón, Candelaria, Edo. Trujillo
                                 Номер на личната карта: V-9499372
                                 Пол: мъжки
                              
                              
                                 Втори заместник-председател на Върховния съд (Tribunal Supremo de Justicia— TSJ) на Венесуела и председател на Конституционната колегия на TSJ от 24 февруари 2017 г. Действията му подкопават демокрацията и принципите на правовата държава във Венесуела, включително чрез редица съдебни решения през последните две години, които са ограничили или подкопали конституционните правомощия на демократично избрания законодателен орган на Венесуела – Националното събрание.
                              
                              
                                 29.6.2020 г.
                              
                           
                                 31.
                              
                              
                                 Jorge Elieser MÁRQUEZ MONSALVE
                              
                              
                                 Дата на раждане: 20 февруари 1971 г.
                                 Място на раждане: Каракас, Венесуела
                                 Номер на личната карта: V-8714253
                                 Пол: мъжки
                              
                              
                                 Генерален директор на Националната комисия по телекомуникации (CONATEL) от 7 август 2017 г.Действията му подкопават демокрацията и принципите на правовата държава във Венесуела, включително чрез сериозно ограничаване на правата на венесуелския народ на свобода на печата, на словото и на информация. Използва специалните правомощия на CONATEL за заглушаване на критиката и дисидентите на режима чрез блокиране, филтриране и възпрепятстване на интернет уебсайтове и чрез отнемане на съществуващи лицензи за радио- и телевизионни канали, и непредоставяне на нови такива лицензии.
                              
                              
                                 29.6.2020 г.
                              
                           
                                 32.
                              
                              
                                 Farik Karin MORA SALCEDO
                              
                              
                                 Номер на личната карта: V-8608523
                                 Пол: мъжки
                              
                              
                                 Прокурор в Първи специален първоинстанционен съд на Венесуела с кабинет в генерална дирекция „Военно контраразузнаване“ (Dirección General de Contrainteligencia Militar— DGCIM). Действията му подкопават демокрацията и принципите на правовата държава във Венесуела, включително чрез иницииране на наказателно преследване по политически причини, довело до произволния арест на членове на Националното събрание и други длъжностни лица, които се противопоставят на режима на Мадуро.
                              
                              
                                 29.6.2020 г.
                              
                           
                                 33.
                              
                              
                                 Dinorah Yoselin BUSTAMANTE PUERTA
                              
                              
                                 Дата на раждане: 14 януари 1975 г.
                                 Номер на личната карта: V-10002096
                                 Пол: женски
                              
                              
                                 Прокурор в Първи специален първоинстанционен съд на Венесуела с кабинет в генерална дирекция „Военно контраразузнаване“ (Dirección General de Contrainteligencia Militar— DGCIM). Действията ѝ подкопават демокрацията и принципите на правовата държава във Венесуела, включително чрез иницииране на наказателно преследване по политически причини, довело до произволния арест на членове на Националното събрание и други длъжностни лица, които се противопоставят на режима на Мадуро.
                              
                              
                                 29.6.2020 г.
                              
                           
                                 34.
                              
                              
                                 Luis Eduardo PARRA RIVERO
                              
                              
                                 Дата на раждане: 7 юли 1978 г.
                                 Номер на личната карта: V-14211633
                                 Пол: мъжки
                              
                              
                                 Член и незаконно избран председател на Националното събрание. Като член на Националното събрание инсценира избирането си за председател на Националното събрание на 5 януари 2020 г., с което подкопава демокрацията и принципите на правовата държава във Венесуела. Изборът се провежда, докато военната полиция блокира достъпа до сградата на Националното събрание на няколко парламентаристи и без да е постигнат кворум. Поради това се налага членовете на опозицията да се организират извън сградата на Националното събрание, за да преизберат Хуан Гуайдо за председател. Скоро след това инсценирано избиране и с подкрепата на политическата партия на режима (PSUV), Parra е приветстван от Мадуро и непризнатото Национално учредително събрание (ANC).
                              
                              
                                 29.6.2020 г.
                              
                           
                                 35.
                              
                              
                                 Franklyn Leonardo DUARTE
                              
                              
                                 Дата на раждане: 15 май 1977 г.
                                 Номер на личната карта: V-3304045
                                 Пол: мъжки
                              
                              
                                 Член и незаконно избран първи заместник-председател на Националното събрание. Като член на Националното събрание инсценира избирането си за първи заместник-председател на Националното събрание на 5 януари 2020 г., с което подкопава демокрацията и принципите на правовата държава във Венесуела. Изборът се провежда, докато военната полиция блокира достъпа до сградата на Националното събрание на няколко парламентаристи и без да е постигнат кворум. Поради това се налага членовете на опозицията да се организират извън сградата на Националното събрание, за да преизберат Хуан Гуайдо за председател. Скоро след това инсценирано избиране и с подкрепата на политическата партия на режима (PSUV), изборът на управителния съвет на Националното събрание е приветстван от Мадуро и непризнатото Национално учредително събрание (ANC).
                              
                              
                                 29.6.2020 г.
                              
                           
                                 36.
                              
                              
                                 José Gregorio NORIEGA FIGUEROA
                              
                              
                                 Дата на раждане: 21 февруари 1969 г.
                                 Номер на личната карта: V-8348784
                                 Пол: мъжки
                              
                              
                                 Член и незаконно избран втори заместник-председател на Националното събрание. Незаконно назначен директор на ad hoc съвета на политическата партия Voluntad Popular. Като член на Националното събрание инсценира избирането си за втори заместник-председател на Националното събрание на 5 януари 2020 г., с което подкопава демокрацията и принципите на правовата държава във Венесуела. Изборът се провежда, докато военната полиция блокира достъпа до сградата на Националното събрание на няколко парламентаристи и без да е постигнат кворум. Поради това се налага членовете на опозицията да се организират извън сградата на Националното събрание, за да преизберат Хуан Гуайдо за председател. Скоро след инсценираното избиране на Noriega и с подкрепата на политическата партия на режима (PSUV), изборът на управителния съвет на Националното събрание е приветстван от Мадуро и непризнатото Национално учредително събрание (ANC). През юли 2020 г., подпомаган от Върховния съд на Венесуела (Tribunal Supremo de Justicia— TSJ), Noriega незаконно поема ръководството на политическата партия Voluntad Popular, като по този начин в още по-голяма степен подкопава демокрацията във Венесуела.
                              
                              
                                 29.6.2020 г.
                              
                           
               “